[{"text_idx": "#000000", "text": "Darganfyddwch ran o dreftadaeth ddiwydiannol Eryri ar y daith gerdded hon i fwynglawdd aur Clogau"}, {"text_idx": "#000001", "text": "Gan ddechrau ym mhentref Bontddu, bydd y llwybr hwn yn eich arwain ar hyd llwybrau coetir, nentydd tawel a gweunydd glaswelltog nes cyrraedd mwynglawdd aur hanesyddol Clogau."}, {"text_idx": "#000002", "text": "Mae golygfeydd eithriadol o fynyddoedd de Eryri ac aber y Fawddach yn rheswm arall i fentro ar hyd y llwybr."}, {"text_idx": "#000003", "text": "Heb os, prif atyniad y llwybr hwn yw\u2019r berl treftadaeth ddiwydiannol sef mwynglawdd aur Clogau. Mae gorffennol diwydiannol cyfoethog Eryri yn un o\u2019i rinweddau unigryw, ac mae Clogau yn rhan gynhenid o\u2019r dreftadaeth honno."}, {"text_idx": "#000008", "text": "Gallwch gyrraedd y daith gan ddefnyddio gwasanaeth bws T3. Mae\u2019r gwasanaeth yn rhedeg rhwng Abermaw a Wrecsam. Dylech ddefnyddio arhosfan \u2018Bontddu\u2019 i gyrraedd y daith."}, {"text_idx": "#000009", "text": "Os yn gyrru, cofiwch barcio mewn ardaloedd parcio dynodedig a pheidiwch byth a\u0302 pharcio mewn llefydd sydd yn rhwystro mynediad i gaeau neu ardaloedd preswyl."}, {"text_idx": "#000010", "text": "Parcio: Cilfan ym mhentref Bontddu"}, {"text_idx": "#000012", "text": "Byddwch yn ddiogel a helpwch i warchod cefn gwlad trwy ddarllen y wybodaeth am ddiogelwch a dilyn y Cod Cefn Gwlad."}, {"text_idx": "#000013", "text": "Ar un adeg Mwynglawdd Clogau oedd y mwyaf ac a oedd yn cynhyrchu\u2019r mwyaf o aur yn yr ardal. Cloddiodd y glowyr dros 165 tunnell o fwynau rhwng 1862 a 1911 \u2013 ac aur oedd dros 2 dunnell ohono."}, {"text_idx": "#000014", "text": "Ym 1899, cloddwyd gwerth \u00a360,000 o aur o Clogau\u2014cyfwerth a\u0302 dros \u00a38m yn arian heddiw."}, {"text_idx": "#000015", "text": "Nid yw mwyngloddio aur yn digwydd yng Nghymru heddiw, ac efallai y bydd y cyflenwad o aur Cymreig yn dod i ben yn y pen draw, gan ei wneud o bosib yr aur prinnaf yn y byd."}, {"text_idx": "#000017", "text": "Mae\u2019r llwybr yn cynnig golygfeydd rhyfeddol o aber y Fawddach. Yn ystod y 18fed a\u2019r 19eg ganrif, roedd yr aber yn ganolfan adeiladu llongau brysur. Adeiladwyd cychod a llongau tuag at ardal Llyn Penmaen a\u2019u llusgo ar hyd yr aber i\u2019r Bermo, lle roedd yr offer hwylio a rigio yn cael eu gosod. Roedd cyfanswm o 318 o longau ar hyd y Fawddach rhwng 1750 a 1865."}, {"text_idx": "#000018", "text": "Mae Clogau yn un o nifer o drysorau treftadaeth ddiwydiannol sydd wedi\u2019u gwasgaru ar draws y Parc Cenedlaethol. Roedd mwyngloddiau aur cyfagos fel Gwynfynydd hefyd yn weithredol yn ystod diwedd y 19eg ganrif. Mae safleoedd mwyngloddio eraill yn cynnwys mwynglawdd copr Sygun yn Nant Gwynant."}]